# Kristo zerura iyo zanetik...

* «Kristo zerura iyo zanetik... »
* 1/
* Kristo zerura iyo zanetik
* onerako bitartian
* igaro milla bederatzireun
* oi ta bostgarren urtian,
* bakar-bakarrik, bañan poz-giroz,
* toki alai arlotian,
* Astiasu'tik mendiz netorren
* bidexior politian.
* 2/
* Arri jarraita iritxi nintzan,
* etzait aztuko ill artian,
* sagar da gaztain, piku, gerezi,
* intxaur, aritzen tartian,
* baserri-etxe zartxo polita;
* aren ataiko atian
* zakurra isats-belarri-motza,
* zaunkaz, lotua katian.
* 3/
* Biorra irrintziz, astua arrantzaz,
* zerri apua kurrinka,
* bei zarrak marru, akerrak merru,
* ardi zartxo bi orruka;
* oillotxo kolka lau txitorekin,
* oillarra kukurrukuka,
* aur zai amona, bi katakume
* gonatik txalapartaka.
* 4/
* Aitona, sudurrarekin lurra
* iya joan, okertua,
* buruan ille zuri bakanak,
* belarri biak gortua,
* bere kemenak aitzen bezela
* begi-bista laburtua,
* gizarajua zintzo lanian
* nekea pranko artua.
* 5/
* Ta esan zidan: «Au naigabea!
* Bi seme ditugu izandu,
* biak soldadu eraman eta
* giñuzen txanponak kendu,
* indi-ollarrak bezin dotore
* gañera geok apaindu;
* azkeroztikan bildurrak gaude
* biak ote diran galdu.
* 6/
* Erle zintzuak lore-karrio
* eztia egiteko bezela,
* saiatzen ziran biltzen iñaurkin,
* ote ta garo ta orbela;
* gero ukulluan ondo usteldu
* sendotzeko lur argala;
* alperrentzako zekor ederrak
* azten giñuzen orrela.
* 7/
* Iñaurkin oiek orain mendian
* alperrik daude usteltzen,
* poz-giroz bildu nai dituztenak
* okasiora bialtzen;
* lenago nekez sendotutako
* lurrak ai dira argaltzen,
* tankera onetan gaitz izango da
* oinbeste alper mantentzen.»
* 8/
* Galdetu nion: «Ama al zera
* aur txiki polit orrena?»
* Berialaxen erdi negarrez
* au da erantzun zirana:
* «Aur onen ama, gure alaba,
* Donostian da juana,
* txantxangorrian gisa naio be
* azten berea ez dana.»
* 9/
* Galdetu nion: «Nor da alabak
* azten ai dan aurran ama?»
* Erantzun zidan: «Gajua, ez berak
* uste duan bezin ona;
* goizero meza ikusi eta
* sarri konpesatzen dana,
* sedaz jantzita jokura eta
* dantzara juaten dan dama.»
* 10/
* Gañera zion: «Alaba iñude
* ez genduan nai. bialdu,
* maiztarrak gera ta etxe-jabiak
* derrigorrian agindu,
* bere adiskide bateri zorra
* nai ziolako ordaindu.»
* Galdetu nion: «Eta suiak
* geroztik zer egiten du?»
* 11/
* «Geroztik -zidan- emazte ordez
* neskamia du ekarri,
* ta esan zigun: Onez aurrera
* etzerate errukarri.
* Berialaxen egin zioten
* amoriua alkarri,
* gajuak badu bere soñian
* makiñatxo bat lokarri.»
* 12/
* Galdetu nion: «Neskame orrek
* izena al du Madalen?
* Iduritzen zait, ezagutu det
* onera etorri baño len.»
* Erantzun zidan: «Etxe-jabiak
* badaki nola dabillen,
* esaten digu Zizurkill'era
* bialdutzeko lenbailen.
* 13/
* Adiskidian aurran iñude
* zuben alaba bialdu,
* etxe-nagusi pikaru orrek
* batere lotsarik al du?
* Eta suiak zer egingo zuan?
* Norbaiteri biar eldu;
* neska gajuak orregatikan
* onra betiko du galdu.»
* 14/
* Ta esan nion: «Jan eta edan
* obenetikan nai aiña,
* dotore jantzi eta dantzatu,
* gezur kontari mingaiña,
* aurrak eginda eman nai-ezik
* beren bularren iraiña ...
* Oien fedea ez da jatorra,
* baietz uste dute baiña.»
* 15/
* «Nuntarra zeran jakin nai degu»
* galdetu zidan txit umil.
* Erantzun nion biotz oneko
* odola irakiten pil-pil:
* «Mendaro'n jaio nintzala dira
* berrogei t'amar apiril;
* au naigabea: aita ta ama,
* anai-arreba danak il!»
* Bertso-papera. moldiztegi-izenik gabea. Gregorio
* Mujika zanaren bertso-bildumatik.
* Ama batek bere aurrari bularra ukatzea
* ta aurra besteri ematea azitzeko,
* etzuan Mendaro'k begi onez ikusten. Oitura
* orren kontrako iru bertso-sail jarri
* zituan. Onako au, bat; ta urrengo biak,
* besteak. Irurak gai bera dute; bañan ez
* daude era berean erabilliak. Orregatik,
* guziak jartzen ditugu.